Temeljem članka 15. stavka 2. Zakona o javnoj nabavi (Narodne novine 120/16, 114/22 i 48/26; dalje u tekstu: ZJN 2016), članka 25. i odredbi Statuta Osnovne škole Vrpolje, Šibenik, Školski odbor Osnovne škole Vrpolje, Šibenik, na  ________  sjednici održanoj dana  ________________   d o n o s i

P R A V I L N I K
o jednostavnoj nabavi
I. OPĆE ODREDBE
Članak 1.
(1) Ovim Pravilnikom o jednostavnoj nabavi (u daljnjem tekstu: Pravilnik) uređuju se pravila, uvjeti i postupci nabave roba i usluga procijenjene vrijednosti manja od 50.000,00 eura bez PDV-a i nabave radova procijenjene vrijednosti manje od 100.000,00 eura bez PDV-a, ZJN 2016 kao jednostavna nabava (u daljnjem tekstu: jednostavna nabava), čiji je naručitelj Osnovna škola Vrpolje, Šibenik (u daljnjem tekstu: Naručitelj).

(2)  Procijenjena vrijednost nabave određuje se prije pokretanja postupka jednostavne nabave na način propisan Zakonom o javnoj nabavi, uzimajući u obzir ukupnu vrijednost predmeta nabave bez PDV-a, uključujući sve opcije, moguća produljenja ugovora i druge elemente koji utječu na izračun procijenjene vrijednosti.

(3) Naručitelj je u provedbi postupaka jednostavne nabave obvezan poštovati načela javne nabave iz članka 4. Zakona o javnoj nabavi, osobito načela tržišnog natjecanja, jednakog tretmana, zabrane diskriminacije, razmjernosti, transparentnosti te učinkovitog i ekonomičnog trošenja javnih sredstava.

(4) Naručitelj je obvezan poduzeti prikladne mjere da učinkovito spriječi, prepozna i ukloni sukobe interesa u vezi s postupkom jednostavne nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima, sukladno odredbama članaka 75.-83. ZJN 2016.

(5) Naručitelj je obvezan provoditi postupke jednostavne nabave na način koji omogućava učinkovitu nabavu te ekonomično i svrhovito trošenje javnih sredstava.

(6) Za postupanje na temelju ovoga Pravilnika, na odgovarajući se način mogu primijeniti odredbe ZJN 2016 i podzakonskih propisa temeljem ZJN 2016.

(7) Izrazi koji se u ovom Pravilniku koriste za osobe u muškom rodu su neutralne i odnose se na muške i ženske osobe.

II. IZUZEĆA

Članak 2.
Ovaj Pravilnik ne primjenjuje se na jednostavnu nabavu čiji je predmet nabave određen kao izuzeće od primjene ZJN 2016 temeljem članaka 29., 30., 33. i 34. ZJN 2016.


III. PLAN NABAVE I REGISTAR UGOVORA

Članak 3.
(1) U planu nabave i registru ugovora navode se svi predmeti jednostavne nabave čija je procijenjena vrijednost jednaka ili veća od 5.000,00 eura, osim predmeta nabave koji su ZJN određeni kao izuzeće od primjene ZJN 2016. Plan nabave donosi se i objavljuje sukladno Zakonu o javnoj nabavi te Pravilniku o planu nabave, registru ugovora, prethodnom savjetovanju i analizi tržišta u javnoj nabavi.

(2) Iznimno od prethodnog stavka, a temeljem članka 28. stavak 7. ZJN 2016, u registru ugovora i okvirnih sporazuma navode se svi predmeti jednostavne nabave za čiju nabavu je Naručitelj sklopio ugovore temeljem izuzeća od primjene ZJN propisanih člancima 33. i 34. ZJN 2016 s obrazloženjem razloga za izuzeće.

IV. VRSTE POSTUPAKA JEDNOSTAVNE NABAVE

Članak 4. (ubaciti jednostavnu nabavu do 5.000 eura)
Postupci jednostavne nabave u smislu ovoga Pravilnika su:
a) Jednostavna nabava procijenjene vrijednosti do 5.000,00 eura bez PDV-a
b) Jednostavna nabava procijenjene vrijednosti veće od 5.000,00 eura bez PDV-a do 15.000,00 eura bez PDV-a
c) Jednostavna nabava procijenjene vrijednosti veće od 15.000,00 eura bez PDV-a do 25.000,00 eura bez PDV-a za robu i usluge, odnosno do 45.000,00 eura bez PDV-a za radove
d) Jednostavna nabava procijenjene vrijednosti veće od 25.000,00 eura bez PDV-a za robu i usluge, odnosno veće od 45.000,00 eura bez PDV-a za radove

Jednostavna nabava procijenjene vrijednosti jednake ili manje od 15.000,00 eura bez PDV-a
Članak 5.
(1) Jednostavna nabava procijenjene vrijednosti jednake ili manje od 15.000,00 eura bez PDV-a može se provesti izravnim ugovaranjem, odnosno temeljem narudžbenice ili sklapanja ugovora o jednostavnoj nabavi ili na drugi odgovarajući način, uz obvezu dokumentiranja postupka. 

(2) Ovisno o prirodi predmeta nabave i razini tržišnog natjecanja postupci jednostavne
nabave iz prethodnog stavka mogu se provesti putem modula jednostavne nabave u EOJN RH kao jednostavna nabava iz članka 6. ovoga Pravilnika.

Jednostavna nabava procijenjene vrijednosti veće od 15.000,00 eura bez PDV-a do 25.000,00 eura bez PDV-a za robu i usluge, odnosno do 45.000,00 eura bez PDV-a za radove
Članak 6.
(1) Jednostavna nabava procijenjene vrijednosti veće od 15.000,00 eura bez PDV-a do 25.000,00 eura bez PDV-a za robu i usluge, odnosno do 45.000,00 eura bez PDV-a za radove provodi se putem modula jednostavne nabave u EOJN RH s pozivom odabranim gospodarskim subjektima.

(2) Ovisno o prirodi predmeta nabave i razini tržišnog natjecanja postupci jednostavne
nabave iz prethodnog stavka mogu se provesti putem modula jednostavne nabave u EOJN RH kao jednostavna nabava iz članaka 7. stavak 1. ovoga Pravilnika.

Jednostavna nabava procijenjene vrijednosti veće od 25.000,00 eura bez PDV-a za robu i usluge, odnosno veće od 45.000,00 eura bez PDV-a za radove
Članak 7.
(1) Jednostavna nabava procijenjene vrijednosti veće od 25.000,00 eura bez PDV-a za robu i usluge, odnosno veće od 45.000,00 eura bez PDV-a za radove provodi se putem javne objave poziva u modulu jednostavne nabave u EOJN RH u kojem svaki zainteresirani gospodarski subjekt  može predati  ponudu.

(2) Prilikom pripreme postupka jednostavne nabave iz prethodnog stavka mogu  se odabrati gospodarski subjekti kojima će biti upućen dodatni poziv za sudjelovanje u postupku.

(3) Iznimno od obveze javne objave poziva iz 1. stavka ovoga članka, a sukladno članku 15. stavku 7. ZJN 2016, može se primijeniti postupak iz članka 6. stavak 1. ovoga Pravilnika. 

(4) Razlozi za primjenu iznimke iz prethodnog stavka navode se i obrazlažu u objavi u modulu jednostavne nabave EOJN RH.
(5) Iznimno od stavka 3. ovoga članka, naručitelj može provesti postupak bez javne objave ako:
· nije zaprimljena nijedna ponuda ili nijedna valjana ponuda,
· predmet nabave može izvršiti samo određeni gospodarski subjekt,
· postoji iznimna žurnost uzrokovana okolnostima koje naručitelj nije mogao predvidjeti niti na njih utjecati.


V. NADLEŽNOST I POČETAK POSTUPKA JEDNOSTAVNE NABAVE 

Članak 8.
(1) Postupak jednostavne nabave procijenjene vrijednosti jednake ili veće od 5.000,00 eura može se provesti ukoliko je jednostavna nabava predviđena planom nabave.

(2) Ukoliko jednostavna nabava iz članka 5. stavka 1. ovoga Pravilnika nije predviđena planom nabave za tekuću godinu, ista se može pripremiti i provesti, a Naručitelj je u obvezi dopuniti plan nabave. 

(3) Ukoliko jednostavna nabava iz članka 6. i 7. ovoga Pravilnika nije predviđena planom nabave za kalendarsku godinu, Naručitelj je u obvezi dopuniti plan nabave prije pripreme i provedbe jednostavne nabave i ukoliko je potrebno ishoditi suglasnost nadležnog tijela (Upravnog vijeća, osnivače etc.) 

(4) Postupak jednostavne nabave iz članka 5. stavka 1. ovoga Pravilnika mogu pripremiti i provesti zaposlenici Naručitelja temeljem prethodnog odobrenja ravnatelja.
 
(5) Postupke jednostavne nabave iz članka 5. stavka 2. i članaka 6. i 7. ovoga Pravilnika priprema i provodi Stručno povjerenstvo za jednostavnu nabavu (u daljnjem tekstu: Povjerenstvo) temeljem Odluke, koju donosi ravnatelj. 

(6) Povjerenstvo se sastoji od najmanje dva (2) člana, od kojih minimalno jedan član posjeduje važeći certifikat u području javne nabave, a članovi ne moraju biti zaposlenici Naručitelja.

(7) [bookmark: _Hlk229992551]Postupci jednostavne nabave iz članka 5. stavak 2. i članaka 6. i 7. ovoga Pravilnika započinju danom objave poziva putem modula jednostavne nabave u EOJN RH.

VI. PRIPREMA I PROVEDBA POSTUPAKA JEDNOSTAVNE NABAVE

Poziv
Članak 9.

(1) Predmet nabave opisuje se na jasan, nedvojben, potpun i neutralan način koji osigurava usporedivost ponuda na način da predstavlja tehničku, tehnološku, oblikovnu, funkcionalnu ili drugu objektivno odredivu cjelinu i ne smije pogodovati određenom gospodarskom subjektu. 

(2) Poziv može sadržavati obrasce, predloške zahtijevanih dokumenata, izjave i sl. te prijedlog ugovora o jednostavnoj nabavi kao i skice, nacrte, planove, projekte, studije i slične dokumenti, na temelju kojih su izrađeni troškovnici ili projektni zadatci.

(3) Opseg podataka iz prethodnog stavka sadržanih u pozivu ovisi o predmetu jednostavne nabave

Članak 10.

(1) Osnove za isključenje gospodarskih subjekata, kriteriji za odabir gospodarskog subjekta, norme, jamstva i ostali zahtjevi i uvjeti navedeni u pozivu, utvrđuju se u slučaju kada je ispunjavanje tih uvjeta potrebno za ocjenu sposobnosti ponuditelja za izvršenje ugovora/narudžbenice.

(2) Kriterij za odabir ponude u postupcima jednostavne nabave je ekonomski najpovoljnija ponuda, a može se odrediti samo cijena kao jedini kriterij za odabir ponude te u tom slučaju relativni ponder cijene može biti 100%.

(3) Naručitelj uspoređuje cijene ponuda bez poreza na dodanu vrijednost.

Rokovi ( sve rokove na 7 dana)
Članak 11.
(1) Rok za dostavu ponuda iz članka 6. stavka 1. ovoga Pravilnika ne može biti kraći sedam (7) radnih dana od dana objave putem modula jednostavne nabave u EOJN RH. 

(2) Rok za dostavu ponuda iz članka 7. stavka 1. ovoga Pravilnika ne može biti kraći od osam (8) dana od dana objave putem modula jednostavne nabave u EOJN RH.

(3) U opravdanim slučajevima naručitelj može odrediti kraći ili duži rok, uz obrazloženje.

(4) Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s pozivom putem EOJN RH, a najkasnije tijekom trećeg radnog dana od dana objave poziva. 

(5) Pod uvjetom da je zahtjev iz prethodnog stavka dostavljen pravodobno, Naručitelj obvezan je odgovor, dodatne informacije i objašnjenja bez odgode, a najkasnije do roka određenog za dostavu ponuda koji je naznačen u sustavu EOJN RH, staviti na raspolaganje na isti način kao i poziv, bez navođenja podataka o podnositelju zahtjeva te se po potrebi produljuje rok za dostavu ponude.

VII. PONUDA

Članak 12.
(1) Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz Poziva i izrađuje se na hrvatskom jeziku i latiničnom pismu. 

(2) Cijena ponude piše se brojkama u apsolutnom iznosu i izražava se u eurima.

(3) Pri izradi ponude ponuditelj se mora pridržavati zahtjeva i uvjeta iz Poziva te ne smije mijenjati ni nadopunjavati tekst dokumentacije o nabavi.

(4) Ponude za postupke jednostavne nabave iz članka 5. stavka 1. dostavljaju se elektroničkim sredstvima komunikacije, poštom, kurirskom službom ili osobnom dostavom, a ponude za postupke jednostavne nabave iz članka 5. stavak 2. i članaka 6. i 7. ovoga Pravilnika, dostavljaju se putem modula jednostavne nabave u EOJN RH.

(5) U roku za dostavu ponude ponuditelj može izmijeniti svoju ponudu ili od nje odustati.

(6) Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

(7) Nakon isteka roka za dostavu ponuda, ponuda ili konačna ponuda se ne smije mijenjati.

(8) Ponuda obvezuje ponuditelja do isteka roka valjanosti ponude, a na zahtjev Naručitelja ponuditelj može produžiti rok valjanosti svoje ponude.

(9) Smatra se da ponuda dostavljena elektroničkim sredstvima komunikacije obvezuje ponuditelja u roku valjanosti ponude neovisno o tome je li potpisana ili nije te Naručitelj ne smije odbiti takvu ponudu samo zbog toga razloga.

VIII. OTVARANJE, PREGLED I OCJENA PONUDE 

Otvaranje ponuda
Članak 13.
(1) U postupcima jednostavne nabave iz članka 6. ovoga Pravilnika otvaranje ponuda nije javno, a otvara ih najmanje jedan član Povjerenstva. 

(2) U postupcima jednostavne nabave iz članaka 7. stavka 1. ovoga Pravilnika otvaranje ponuda je javno, a otvara ih najmanje jedan član Povjerenstva.

(3) Javnom otvaranju ponuda smiju prisustvovati ovlašteni predstavnici ponuditelja i druge osobe.
Članak 14.
(1) Sustav EOJN RH automatski otvara ponude po isteku roka za njihovu dostavu, bez potrebe za intervencijom Naručitelja, i pritom generira zapisnik o otvaranju ponuda.  

(2) U slučajevima kada se zahtijeva dostava dijelova ponude fizičkim putem (npr. jamstva ili uzorci), sustav otvara samo elektroničke dijelove ponuda, dok se pristigli fizički dijelovi moraju evidentirati u zapisniku generiranom u sustavu EOJN RH. 

Pregled i ocjena ponuda
Članak 15.

(1) Nakon otvaranja ponuda pregled i ocjena pristiglih ponuda provodi se isključivo u putem sustava EOJN RH.

(2) Tijekom pregleda i ocjene ponuda, Naručitelj isključivo komunicira s gospodarskim subjektima koji su podnijeli ponudu putem EOJN RH i može tražiti pojašnjenja ponude, prihvat računske greške, dostavu dokaza, dodatnu dokumentaciju, produljenje roka valjanosti ponude i dr.

(3) Za slučaj da je u postupku jednostavne nabave omogućeno pregovaranje oko cijena ili uvjeta u ponudi, putem EOJN RH Naručitelj može tražiti revidiranu ponudu ponuditelja.  

(4) Ponuditelj odgovara na zahtjeve putem EOJN RH.


(5) Na osnovi rezultata pregleda i ocjene ponuda te kriterija za odabir ponude donosi se odluka o odabiru/poništenju, a najkasnije u roku od 15 (petnaest) dana od isteka roka za dostavu ponuda, osim ako se tijekom pregleda i ocjene ponuda utvrdi potreba za dodatnim rokovima zbog razjašnjenja, upotpune ili dostave nužnih informacija ili dokumentacije koje treba dostaviti gospodarski subjekt. 

(6) Odluka o odabiru/poništenju javno se objavljuje uz generiranje zapisnika o pregledu i ocjeni ponuda na EOJN RH. 

(7) Zapisnik o pregledu i ocjeni ponuda potpisuju članovi Povjerenstva, a odluku o odabiru/poništenju Ravnatelj, na prijedlog Povjerenstva.

(8) Naručitelj ne smije sklopiti ugovor o javnoj nabavi ili ispostaviti narudžbenicu u roku od tri (3) radna dana od dana dostave odluke o odabiru (u daljnjem tekstu: rok mirovanja).

(9) Rok mirovanja ne primjenjuje se ako je u postupku jednostavne nabave sudjelovao samo jedan ponuditelj čija je ponuda ujedno i odabrana.

(10) Odluka o odabiru/poništenju, postaje izvršna

a) Istekom roka mirovanja, ako prigovor nije izjavljen   
b) dostavom odluke strankama kojom se prigovor odbacuje, odbija ili se obustavlja postupak , ako je na odluku izjavljen prigovor
c) dostavom odluke ponuditelju, ako se rok mirovanja ne primjenjuje.

IX. RAZLOZI ZA PONIŠTENJE POSTUPKA JEDNOSTAVNE NABAVE

Članak 16.
             Naručitelj će poništiti postupak jednostavne nabave u slučajevima iz članka 298. ZJN 2016.
(1) Naručitelj će poništiti postupak jednostavne nabave ako:

· nije pristigla nijedna ponuda,
· nije zaprimljena nijedna valjana ponuda,
· su nastupile okolnosti zbog kojih ne bi došlo do pokretanja postupka da su bile poznate ranije,
· je prestala potreba za predmetom nabave,
· za provedbu nabave nisu osigurana financijska sredstva.

(2) Naručitelj može poništiti postupak i u drugim opravdanim slučajevima uz obrazloženje.

(3) Odluka o poništenju se dostavlja se svim ponuditeljima ili javno objavljuje.

X. SKLAPANJE I IZVRŠENJE UGOVORA/NARUDŽBENICE

Članak 17.
(1) Ugovor mora biti potpisani, a narudžbenica izdane u roku od najdulje pet (5) radnih dana od dana izvršnosti odluke o odabiru u skladu s uvjetima Poziva i odabranom ponudom.

(2) Ugovor ili narudžbenica moraju biti sklopljeni u skladu s uvjetima Poziva i odabranom ponudom, a zadužena osoba Naručitelja koju odredi Ravnatelj, obvezna je pratiti je li izvršenje ugovora ili narudžbenice u skladu s uvjetima Poziva i odabranom ponudom.

(3) Nakon izvršenja ugovora ili narudžbenice i konačne isplate zadužena osoba Naručitelja iz prethodnog stavka, u obvezi je sačiniti izvješće o izvršenju jednostavne nabave.

(4) Ugovor ili narudžbenicu tijekom njihovog trajanja može se izmijeniti bez provođenje novog postupka jednostavne nabave samo u slučajevima određenim člankom 314. stavkom 1., ZJN 2016, pod uvjetom da ukupna vrijednost s izmjenama ne prelazi pragove iz članka 5. ovoga Pravilnika.

(5) O sklapanju ugovora o jednostavnoj nabavi i izdavanju narudžbenica te njihovim izmjenama temeljem ovoga Pravilnika odlučuje Ravnatelj na prijedlog Povjerenstva ili zadužene osobe Naručitelja iz stavka 3. ovoga članka.

(6) Narudžbenica sadrži najmanje sljedeće podatke:

· Naziv i sjedište Naručitelja i OIB
· Naziv i sjedište odabranog ponuditelja i OIB
· Broj ponude ukoliko je primjenjivo
· Broj financijske stavke
· Tko je nabavu inicirao
· Tko je nabavu odobrio
· Predmet nabave
· Broj nabave
· Detaljnu specifikaciju s jedinicama mjere po kojoj se stavka obračunava, količine stavke, cijenu stavke, zbirnu cijenu stavke, ukupnu cijenu bez poreza na dodanu vrijednost, iznos poreza na dodanu vrijednost i ukupnu cijenu
· Rok i mjesto isporuke
· Rok i način plaćanja
· Druge podatke koje Naručitelj smatra potrebnim
· Potpis Ravnatelja ili ovlaštene osobe.


XI. PRAVNA ZAŠTITA

Članak 18.
(1) Gospodarski subjekt koji je podnio ponudu u postupku jednostavne nabave  čija je procijenjena vrijednost veća od 15.000,00 eura bez PDV-a, može putem modula jednostavne nabave u EOJN RH izjaviti pisani prigovor Ravnatelju tijela, ako smatra da su mu povrijeđena određena prava zbog čega bi mogao pretrpjeti štetu u postupku jednostavne nabave.

(2)  Prigovor se izjavljuje u roku od najdulje pet (5) radnih dana od dana primitka Odluke o odabiru ili poništenju u odnosno na sadržaj poziva, postupak pregleda, ocjene i odabira ponude ili razloge poništenja.

(3) Prigovor u odnosu na sadržaj poziva na nadmetanje ne može izjaviti gospodarski subjekt koji za vrijeme roka za dostavu ponuda nije zahtijevao dodatne informacije, objašnjenja ili izmjene u vezi s pozivom putem EOJN RH.

(4) Osoba koja sudjeluje u odlučivanju o prigovoru i predlaže Ravnatelju tekst odluke o prigovoru ne smije biti osoba koja je sudjelovala u pripremi ili provedbi postupka jednostavne nabave na koji se prigovor odnosi, a određuje ju Ravnatelj.

(5) Prigovor sadrži: 
1. podatke o podnositelju prigovora (naziv ili osobno ime, OIB ili odgovarajući identifikacijski broj, adresa sjedišta ili prebivališta, 
2. predmet prigovora,
3. broj objave jednostavne nabave,
4. opis nepravilnosti i obrazloženje,
5. dokaze ukoliko je primjenjivo,
6. zahtjev 

(6) Prigovor odgađa sklapanje ugovora ili izdavanje narudžbenice, a Ravnatelj je obvezan odlučiti o prigovoru u roku od najdulje pet (5) radnih dana od primitka prigovora.

(7) U postupku odlučivanja o prigovoru Ravnatelj može: 
a) obustaviti postupak po izjavljenom prigovoru, ako gospodarski subjekt koji je izjavio prigovor odustane od prigovora, 
b) odbaciti prigovor koji nepravodoban 
c) odbiti prigovor kao neosnovan, 
d) usvojiti prigovor te poništiti odluku o odabiru ili poništenju, nakon čega će se provesti ponovni postupak pregleda i ocjene ponuda i donijeti nova odluka o odabiru ili poništenju. 

(8) Podnositelju prigovora ne pripada pravo na naknadu troškova u odnosu na izjavljivanje prigovora.

(9) Odluka po prigovoru je konačna u postupku jednostavne nabave.

XII. PRIJELAZNE I ZAVRŠNE ODREDBE

Članak 19.
(1)  Naručitelj može, kada to smatra opravdanim zbog prirode ili složenosti predmeta nabave, primijeniti pojedine odredbe Zakona o javnoj nabavi i na postupke jednostavne nabave.

(2)  Postupci jednostavne nabave započeti prije stupanja na snagu ovoga Pravilnika dovršit će se prema odredbama pravilnika koji je bio na snazi u vrijeme pokretanja postupka.

(3) Ovaj Pravilnik, kao i sve njegove izmjene i dopune, objavljuju se na internetskim stranicama Naručitelja. 

(4) Naručitelj ovaj Pravilnik, kao i sve njegove izmjene i dopune, mora učiniti dostupnima u Elektroničkom oglasniku javne nabave Republike Hrvatske, sukladno ZJN 2016.
 
(5) Potpuna dokumentacija o svakom postupku jednostavne nabave obvezno se čuva najmanje četiri (4) godine od završetka postupka jednostavne nabave.

(6) Donošenjem ovog Pravilnika prestaje važiti Pravilnik o provedbi postupaka jednostavne nabave u školi KLASA: 011-05/24-01/2 URBROJ: 2182-1-68-01-24-01 od dana 11.srpnja 2024. godine te sve njegove izmjene i dopune.

(7) Ovaj Pravilnik objavit će se na oglasnoj ploči Škole dana  15.7.2026.  godine, a stupa na snagu 1. rujna 2026.


KLASA:
URBROJ:

U Vrpolju, 14. 7.2026.

Predsjednik Školskog odbora
Dijana Radaš

